Tupac Shakur

Tupac Amaru Shakur (rod. Lesane Parish Crooks;* 16. jún 1971, Spanish Harlem, Manhattan, New York – † 13. september 1996, Las Vegas, Nevada), známy aj pod umeleckým menom 2Pac alebo ako Makaveli, bol americký raper a herec.Levs, Joshua. (September 13, 2006) Growing Tupac's Legacy, 10 Years After His Death. NPR. Retrieved 2011-06-14. Do roku 2010 sa po celom svete predalo viac ako 75 miliónov jeho albumov, čím sa stal jedným z najpredávanejších hudobných umelcov na svete. Televízna stanica MTV ho zaradila na 2. miesto vo svojom zozname The Greatest MCs of All Time a časopis Rolling Stone ho zaradil na 86. miesto vo svojom zozname Greatest Artist of All Time. Jeho dvojdiskový album s názvom All Eyez on Me sa stal jedným z najpredávanejších hip-hopových albumov všetkých čias. Tupac mal veľké úspechy aj po smrti, a preto si Eminem zakúpil práva na produkciu Shakurovho albumu Loyal to the Game aby sa album dokončil. Guinnesova kniha rekordov ho taktiež zaradila medzi najúspešnejšieho repera všetkých čias so 75 miliónmi predaných albumov. V hiphopovej komunite je považovaný za najváženejšieho repera. 

Shakur začal svoju kariéru ako roadie, tanečník v pozadí a MC v alternatívnej hiphopovej skupine Digital Underground, z ktorej nakoniec odišiel a začal sólovú kariéru.Edwards, Paul, 2009, How to Rap: The Art & Science of the Hip-Hop MC, Chicago Review Press, p. 330. Vo väčšine svojich textov sa zameriaval na násilie a utrpenie v mestách, rasizmus a ďalšie sociálne problémy. Obaja jeho rodičia a niekoľko ďalších z jeho rodiny boli členmi Strany čiernych panterov , ktorej ideály používal vo svojich skladbách.

Počas poslednej časti svojej kariéry bol vokálnym účastníkom takzvaného sporu East Coast vs. West Coast, v ktorom sa dostal do sporov s ďalšími rapermi, producentmi a členmi vydavateľstiev, a to predovšetkým s The Notorious B.I.G.om a jeho vydavateľstvom Bad Boy Records.Jay-Z: Essays on Hip Hop's Philosopher King, p. 55

Dňa 7. septembra 1996 bol viacnásobne postrelený počas jazdy na križovatke ulíc Flamingo Road a Koval Lane v Las Vegas. Hneď nato bol prevezený do nemocnice University Medical Center of Southern Nevada, kde po šiestich dňoch podľahol svojim zraneniam.Tupac Shakur's death certificate details reported by Cathy Scott. Retrieved 2007-10-05.

Mladosť
Shakur sa narodil dňa 16. júna 1971 vo Východnom Harleme v štvrti Manhattan v New York. Bol pomenovaný po juhoamerickom revolucionárovi z 18. storočia Túpacovi Amaruovi II.,John Crow "The Epic of America", page 408. ktorý bol uväznený potom, ako viedol povstanie domorodcov proti Španielom. Následne po Shakurovej smrti, Las Vegas Metropolitan Police Department vyhlásil jeho skutočné meno, Lesane Parish Crooks.

Jeho matka Afeni Shakur a otec Billy Garland boli aktívnymi členmi Strany čiernych panterov koncom 60. a začiatkom 70. rokov.

Shakur odmalička vyrastal s ľuďmi, ktorí boli spojení so zločinom a boli tiež väznení. Jeho krstný otec Elmer "Geronimo" Pratt, vysoko postavený člen Strany čiernych panterov, bol odsúdený za vraždu učiteľa počas lúpeže v roku 1968, hoci jeho trest bol neskôr prehodnotený. Jeho nevlastný otec, Mutulu Shakur, bol štyri roky v zozname desiatich najhľadanejších zločincov 80. rokov FBI. Mutulu bol hľadaný pre napomáhanie svojej sestre Assate Shakur pri úteku z väzenia v New Jersey. Assata Shakur bola uväznená pre zabitie člena štátnej polície v roku 1973. Mutulu bol chytený v roku 1986 a uväznený za ozbrojenú lúpež obrneného vozidla s peniazmi z roku 1981, pri ktorej zahynuli dvaja policajti a ochrankár.

V roku 1986 sa jeho rodina prestahovala do Baltimoru v Marylande. V júni 1988 sa Shakur aj so svojou rodinou presťahoval do Marin City v Kalifornii, približne 5 kilometrov severne od San Francisca, kde začal navštevovať Tamalpais High School, v blízkosti Mill Valley. V roku 1989 začal navštevovať krúžok poézie s Leilou Stenberg. V roku 1990 sa dostal do mladej rapovej skupiny Digital Underground ako roadie a tanečník v pozadí..

Diskografia

Štúdiové albumy
 1991: 2Pacalypse Now
 1993: Strictly 4 My N.I.G.G.A.Z.
 1995: Me Against the World
 1996: All Eyez on Me
 1996: The Don Killuminati: The 7 Day Theory

Spolupráce
 1994: Thug Life: Volume 1 (s Thug Life)

Posmrtné sólové albumy
 1996: The Don Killuminati: The 7 Day Theory
 1997: R U Still Down? (Remember Me)
 2001: Until the End of Time
 2002: Better Dayz
 2004: Loyal to the Game
 2006: Pac's Life

Posmrtné spolupráce
 1999: Still I Rise (s Outlawz)

Filmografia
Herecká filmografia
 1992: Juice
 1993: Poetic Justice
 1994: Above the Rim
 1996: Bullet
 1996: Gridlock´d
 1996: Gang Related

Dokumentárne filmy
 2003: Tupac Resurrection
 2017: All Eyez On Me

Referencie

Iné projekty

Externé odkazy
 Oficiálna webstránka
 Tupac Amaru Shakur Foundation for the Arts


Zdroj

Kategória:Reperi afroamerického pôvodu
Kategória:Aktivisti USA
Kategória:Hudobní producenti USA
Kategória:Hiphopoví hudobníci USA
Kategória:Reperi USA
Kategória:Osobnosti z New Yorku
Kategória:Obete vrážd